شەفەق نیوز/ د. فەلاح تائی وەڕێۆبەر تەندروسی نەینەوا، ئمڕوو جمعە، راگەیان چگن پارێزگاگە ئەرا ناو دوویەم شەپۆل لە ڤایڕۆس کۆڕۆنا، و ئاماژە کرد ک ئەوەسا لە یەکەمەگە سەختتر بوود، لەوەر خەمسەردی لە ریکارە تەندروسیەگان.
تائی ئەرا ئاژانس شەفەق نیوز ئاماژە کرد لە تەواوبوین ماوەی وەرگریەگە لەلای فرەی دانشتویل پارێزگاگە لە یەکەم شەپۆلەگە، و وتیش: دوویەم شەپۆلەگە ئەوەسا لە یەکەمەگە سەختتر بوود لەوەر خەمسەردی هاووڵاتییەگان وە ریکارە مقەیەتیەگان.
تائی دەربارەی قەیەغەی هاتووچگن و ئاهەنگ و سویرەگان وت: ئی بڕیارەیلە لە دەسەڵات شانەی قەیران ناوەندییە و ئیمە پابەند وەجیهاوردنیمن، بەڵکم ئمڕوو فرە هووشیارکردن خەڵکەگە وەهەڵمەتیک راگەیانن گەورایگ خوازیمن ئەرا پابەندی و خەمسەردی نەکردن، ک ئیمە وەرەو قۆناغیگ روی کەیمن ژمارەیل تووشهاتنەگانی فرە گەوراوە بوون.
